PATVIRTINTA

 Vilniaus Salininkų lopšelio-darželio

 direktoriaus 2025 m. sausio 10 d.

 įsakymu Nr. V-5

**VILNIAUS MIESTO IKIMOKYKLINIŲ ĮSTAIGŲ LIETUVIŲ LIAUDIES DAINŲ IR ŠOKIŲ** **FESTIVALIO „ŽAIDŽIAME SENOVĘ“**

**NUOSTATAI**

*Išėjo Karalius su Karaliene į mišką. Tai buvo nepaprasta milžinų Karališka pora ir nepaprastas buvo tas milžiniškas miškas. Medžių šakose tilpo didžiuliai miestai, rūmai ir bokštai.*

*Karalius ir Karalienė dėvėjo pasakiškus tautinius rūbus. Jų galvas puošė išdidžios karūnos. Tame tamsiame milžiniškame miške jie ieškojo tos vietos, iš kur švieselė švietė. Ir pagaliau jie rado ant žemės, tarp galingų tamsių stuobrių, mažytį saulės šviesa spindintį daiktelį.*

*Karalius jį paėmęs į rieškutes ir drauge su Karaliene ilgai žiūrėjo ir stebėjosi, klausdami vienas kito – kas čia galėtų būti?*

*O tai juk paprastas, mums taip gerai visiems žinomas, lietuviškas kaimas. Jis spindi pasauliui savo savotiška kultūra.*

*Iš Jono Rūtenio knygos „ČIURLIONIS“*

1. **BENDROSIOS NUOSTATOS**
2. Tradicinių lietuvių liaudies dainų ir šokių festivalio „Žaidžiame senovę“ (toliau – Festivalis) nuostatai reglamentuoja renginio tikslus, organizavimo tvarką, eigą, dalyvavimo sąlygas ir apdovanojimo tvarką.
3. Festivalį organizuoja Vilniaus Salininkų lopšelis-darželis, remia Vilniaus miesto savivaldybės administracijos Ikimokyklinio ugdymo skyrius.
4. Festivalio tema – **„Lietuvių liaudies daina – Mikalojui Konstantinui Čiurlioniui geriausia dovana“.**
5. Užduotis – **paruošti lietuvių liaudies dainą kartu su** **šokio-judesio kompozicija pagal festivalio temą.** Pridedame Mikalojaus Konstantino Čiurlionio harmonizuotų liaudies dainų sąrašą ir pavyzdžius.
6. **TIKSLAS IR UŽDAVINIAI**
7. Festivalio tikslas – ugdyti vaikų meninę kompetenciją, atvirumą estetiniams įspūdžiams, puoselėti pagarbą ir jautrumą liaudies muzikai, gimtajai žemei, švenčiant 150-ąjį Mikalojaus Konstantino Čiurlionio gimtadienį.
8. Festivalio uždaviniai:
* sukurti palankią ugdymosi aplinką ikimokyklinio amžiaus vaikų pilietinei, kultūrinei, socialinei saviraiškai ir kūrybiškumui;
* padėti vaikams kaupti emocinius ir muzikinius įspūdžius, skatinant pajusti žmogaus ir gamtinės aplinkos ryšį perteiktą lietuvių liaudies muzikiniuose kūriniuose;
* stiprinti lietuvių kultūrinės tapatybės pajautimą ir populiarinti lietuvių liaudies muziką, kartu švenčiant Mikalojaus Konstantino Čiurlionio jubiliejinius metus ir minint Lietuvos Nepriklausomybės atkūrimo dieną – Kovo 11-ąją;
* plėtoti ir puoselėti ikimokyklinio ir priešmokyklinio ugdymo įstaigų ir jų bendruomenių bendravimą ir bendradarbiavimą, patirties sklaidą.

**III. DALYVIAI**

1. Festivalio dalyviai – dešimt pirmųjų dalyvio paraišką atsiuntusių Vilniaus miesto ikimokyklinio ir/ar priešmokyklinio ugdymo įstaigų ir Vilniaus Salininkų lopšelio-darželio ugdytiniai bei jų pedagogai.
2. Vienos įstaigos ugdytinių skaičius – ne daugiau kaip 10 vaikų.

**IV. VIETA IR LAIKAS**

1. Festivalis vyks **2025 m.** **kovo 13 dieną** **10 val.** VšĮ „Tautinių bendrijų namų“ salėje, adresu: Raugyklos g. 25, Vilnius.

**V. RENGINIO ORGANIZAVIMO TVARKA**

1. Festivalio dalyviai pristato savo paruoštą lietuvių liaudies dainą ir **šokio-judesio kompoziciją** pagal Mikalojaus Konstantino Čiurlionio harmonizuotą lietuvių liaudies dainą arba atlieka autentišką dainos versiją kartu su šokio kompozicija. Kokybišką muzikos įrašą siunčia el. paštu ciurlioniene.bozena@gmail.com, jei autentiška harmonizuotos dainos versija atliekama gyvai *a cappella* ar pritariant instrumentu(-ais), įrašo siųsti nereikia.
2. Pasirodymo trukmė – nuo 5 iki 10 min.
3. **Būtina sąlyga: visi festivalio dalyviai puošiasi tautiniu kostiumu.**
4. **Kolektyvai, norintys dalyvauti festivalyje, iki 2025 m. vasario 14 d.** pildo prisegta dalyvio anketą (2 priedas) ir atsiunčia su muzikos įrašu el. paštu: ciurlioniene.bozena@gmail.com

**VI. BAIGIAMOSIOS NUOSTATOS**

1. Pateikdami festivalio dalyvio anketą, dalyviai patvirtina, kad yra gavę atitinkamų asmenų sutikimą, kad renginio organizavimo tikslais filmuota medžiaga, informacija apie festivalio dalyvį bus skelbiami organizatorių interneto svetainėje, spaudoje ir/ar kituose informavimo šaltiniuose, siekiant informuoti apie festivalio eigą ir rezultatus, festivalio organizatorių veiklos viešinimo, žinomumo tikslais.
2. Dalyvavimas šiame festivalyje reiškia dalyvio(-ių) sutikimą su visomis festivalio nuostatų sąlygomis**.**
3. Visi festivalio dalyviai bus apdovanoti padėkos raštais ir atminimo dovanomis.
4. Dėl papildomos informacijos kreiptis į Salininkų lopšelio-darželio laikinai meninio ugdymo pedagogę pavaduojančią Božena Čiurlionienę, tel. 06 517 6111 arba el. p. ciurlioniene.bozena@gmail.com.

1 priedas

**Mikalojaus Konstantino Čiurlionio harmonizuotų liaudies dainų sąrašas ir pavyzdžiai:**

* Oi dariau dariau lyseles (VL 51a)
* Šėriau žirgelį (VL 68b)
* Bėkit, bareliai (VL 32)
* Šėriau žirgelį (VL 68a)
* Išėjo seselė (VL 37a)
* Beauštanti aušrelė (VL 31)
* Anoj pusėj Nemuno (VL 27a)
* Vienam kiemely (VL 76)
* Ui-ui-ui, broleliai (VL 72)
* Šocas (VL 69)
* Šaltyšius (VL 67)
* Sutems tamsi naktužėlė (VL 66)
* Suktinis (VL 65)
* Subatos vakarėlį (VL 64a)
* Siuntė mane močiutė (VL 62)
* Paukščių vaina (VL 57)
* Oi lekia, lekia (VL 55a
* čia berželis stovėjo (VL 50)
* Linelis (VL 45)
* Kelk, dukrele (VL 42)
* Kai mes augom (VL 39b)
* Kad aš ėjau per kiemą (VL 38)
* Dainų dainelė (VL 33)
* Ar vėjai pūtė? (VL 28)
* Anksti rytą kėliau (VL 26)
* Aguonėlė (VL 25)
* Prapuoliau, močiute
* Vienam kiemely (VL 75)
* Ant kalno gluosnys (VL 289)
* Ganau aveles (VL 36)
* Sėjau rūtą (VL 179)
* Oi, Giria Giria <https://youtu.be/Lxj4WnvBH8E?feature=shared>;
* [Folk Songs: Oi giria, Giria I- V VL 276](https://www.youtube.com/watch?v=cukr4RP94DI)
* Močiute, noriu miego <https://youtu.be/CA9hS8_ZMa8?feature=shared>
* Šėriau žirgeli <https://youtu.be/8Gc1k63hyeo?feature=shared>
* Išėjo seselė <https://youtu.be/8Gc1k63hyeo?feature=shared>
* Daugiau kūrinių rasite: [Močiute, noriu miego (M. K. Čiurlionis) | Rokas Zubovas](https://www.youtube.com/watch?v=CA9hS8_ZMa8&list=PL7jo39r_9Sep_bObdo5gabEWQ1Uu7fQjt&index=2)
* Mikalojaus Konstantino Čiurlionio harmonizuotos liaudies dainos, Donato Zakaro klavyras, Raimondo Katino aranžuotės chorui: <https://2018.dainusvente.lt/wp-content/uploads/m_k_ciurlionio_lld_siuita-3.zip>

2 priedas

VILNIAUS MIESTO IKIMOKYKLINIO UGDYMO ĮSTAIGŲ

 FESTIVALIO „ŽAIDŽIAME SENOVĘ 2025“

Tema „Lietuvių liaudies daina – Mikalojui Konstantinui Čiurlioniui geriausia dovana“

DALYVIO ANKETA

|  |  |
| --- | --- |
| *Įstaigos, kurią atstovaujate pavadinimas* |  |
| *Mokytojo(-ų) vardas(-ai), pavardė(-ės)**(padėkoms)* |  |
| *Grupės pavadinimas* |  |
| *Dalyvių amžius* |  |
| *Dalyvių skaičius* |  |
| *Dainos kartu su šokio-judesio kompozicija pavadinimas* |  |
| *Kontaktinio asmens tel. nr.* |  |